**Първото заседание на УС на ЦНИТТЗИС**

На **13.02.2024 г.** се проведе заседание на УС на ЦНИТТЗИС при АУ – Пловдив.

Заседанието се проведе в Заседателната зала на Ректората и на него присъстваха: Проф. Владислав Попов, Проф. Андон Василев, Проф. Радослав Андреев, Проф. Стефан Шилев, Проф. Ваня Делибалтова, Проф. Николай Панайотов, Доц. Ж. Арнаудова, Надя Кировска – техн. секретар ЦНИТТЗИС, Мария Механджийска – отг. счетоводител на ЦНИТТЗИС, П. Георгиева-Директор Библиотека.

Отсъстващи: Проф. Иван Пенов и доц. Марина Марчева

Заседанието протече при следния **Дневен ред**:

1. Разглеждане на финансова справка за средствата на ЦНИ и бюджета на ЦНИТТЗИС за 2024 г.
2. Актуализиране на Системата за организиране и провеждане на конкурси в рамките на научноизследователска сесия в АУ за 2024 г.
3. Разглеждане напредъка и публикационната дейност на списание „Аграрни науки“ на АУ.
4. Текущи.

**По точка 1.** Разглеждане на финансова справка за средствата на ЦНИ и бюджета на ЦНИТТЗИС за 2024 г.

УС на ЦНИ единодушно **РЕШИ:**  **Приема разпределението на субсидията за 2024 г.**

**По точка 2.** Актуализиране наСистемата за организиране и провеждане на конкурси в рамките на научноизследователска сесия в АУ за 2024 г.

1. **ГРАФИК за провеждане на конкурсната сесия през 2024 г.**

|  |  |  |
| --- | --- | --- |
| № | Дейност | Срок |
| 1 | [Заповед на Ректора на АУ-Пловдив](https://www.au-plovdiv.bg/docs/NIC/2018_2019/Zapoved_Rektor.jpg) за обявяване на нова конкурсна сесия | 14.02.2024 г. |
| 2 | Публикуване на системата за организиране и провеждане на конкурс за проекти, целево финансирани от държавния бюджет | 15.02.2024 г. |
| 3 | Сключване на допълнителни споразумения за текущи проекти  Списък на проектите | 23.02.2024 г. |
| 4 | Разработване и представяне на нови проекти в ЦНИТТЗИС | **15.03.2024г.** |
| 5 | Класиране на новите проекти след представени рецензии | 29.03.2024 г. |
| 6 | Сключване на договори с работния колектив на нови проекти | 06.04.2024 г. |
| 7 | Междинен контрол на текущи проекти | юни – юли/ октомври 2024 г. |
| 8 | Изготвяне на отчети по текущи проекти | 01.12.2024 г. |
| 9 | Изработване на информационен лист за популяризиране на резултатите от научните проекти | 02.2025 г. |

**Приоритетни научни направления за сесия 2024 г.:**

• Технологични иновации и модели за устойчиво развитие на земеделския сектор. Сеитбообръщения, биологично и консервационно земеделие, цифровизация.

• Здрави и устойчиви почвени и водни системи за предоставяне на екосистемни услуги, включително чрез превенция, ремедиация и възстановяване на увредени почви.

• Оценка на биоразнообразието и природните ресурси, във връзка със селекцията на културни растения. Екосистемните услуги за тяхното устойчиво управление в агроекосистемите, включително опрашване, агролесовъдство, полуестествени местообитания

• Нови подходи за управление на растителното здраве, базирани на прецизното земеделие и интегрираната растителна защита, включително чрез използване на съвременни дигитални методи и системи на управление за оценка на пестициди и Decision support systems, биологични методи за контрол на вредителите и стратегии за управление на риска.

• „Интелигентни технологии“, базирани на съвременна прецизна техника и съоръжения за производство на земеделска продукция, включително и за управление на отпадъците и кръгова икономика.

• Подходи за трансформация към кръгова икономика и биоикономика – иновативни решения за кръгови технологии в стопанствата, включително чрез въвеждане на информационни и комуникационни технологии, биоинформатика, управление на биомасата и отпадъците, адаптиране към климатичните промени и други за по-ефективно снабдяване на секторите на биоикономиката с био-базирани суровини.

1. **Система за организиране и провеждане на конкурси в рамките на научноизследователска сесия в АУ за 2024 г.**

**Общи положения**

Системата за организиране и провеждане на конкурс за проекти, финансирани с целево отпуснати от държавния бюджет средства, е разработена в съответствие с изискванията на ЗВО, ЗНСНЗ, Наредба № 3 от 27.11.2015 г., Обн. - ДВ, бр. 94 от 04.12.2015 г., в сила от 04.12.2015 г. Основна цел на системата е да създаде предпоставки за издигане нивото на научноизследователската работа в Университета чрез:

* стимулиране на творческата активност на всеки член на колектива за участие в конкурси за разработване на научни и научно – приложни задачи;
* осигуряване на достатъчно пълна, справедлива и компетентна оценка на резултатите от научноизследователската работа на членовете на колектива;
* създаване на обективна база за управление и контрол на научноизследователската работа в Университета, финансирана с целево отпуснати от държавния бюджет средства.

**Финансиране на научноизследователските и инфрастуктурни проекти през 2024 г.**

* Общият размер на финансирането за конкурсна сесия през 2024 г. е разпределено, както следва: (1) общо средства за научноизследвателски проекти - **80 000 лв**. и (2) общо средства за инфраструктурни проекти **– 50 000 лв**.

**Указания към научните колективи**

* Ръководител на научноизследователския или творческия колектив може да бъде преподавател от държавното висше училище с доказана научна компетентност и опит, съответстващи на целите на проекта. Проеките могат да бъдат ръководени от хабилитирани и нехабилитирани преподаватели, притежаващи образователната и научната степен «доктор».
* Ръководителите трябва да разработят проектните си предложения съгласно изискванията на конкурсната сесия, като се съобразят с Показателите и критериите за избор и класиране на проектите, сроковете за подаване и електронните формуляри за Предложение за научен проект и Предложение за инфраструктурен проект (вижте в профила на всеки преподавател на интернет-страницата на АУ).
* Предложенията за проекти трябва да бъдат представени само в електронен вид, чрез системата, предоставена в профила на всеки преподавател в сайта на АУ. Електронно копие на проекта може да бъде изпратено и на адрес: [nic\_au\_plovdiv@abv.bg](mailto:nic_au_plovdiv@abv.bg)
* Сроковете за изпълнение на проектите могат да бъдат от една до три години.
* С предимство се класират интердисциплинарни и междукатедрени проекти, в които е мотивирано участието на студенти и млади учени от АУ. В научноизследователските (и творчески колективи) могат да се привличат преподаватели, изследователи и докторанти от други научни организации и университети.
* Проектите с осигурено съфинансиране от външен източник, с ясно изразен научно-приложен и приложен характер и с възможности за внедряване получават допълнителни точки с решение на УС на ЦНИТТЗИС.
* Предложенията за финансиране на научноизследователските проекти трябва да бъдат придружени с Протокол от Катедрен съвет. В протокола да бъде изрично упоменато и аргументирано как съответният проект ще съдейства за професионалното израстване на членовете на колектива.
* План-сметката към всеки договор се заверява от ръководителя на катедрата, в която се изпълнява договорът. С подписа си ръководителят на катедрата удостоверява, че действително са защитени интересите на катедрата по отношение на използваната материална база и ресурси.
* При предвиждане за закупуване на научна апартура със средства на проекта е необходимо в проектопредложението да се включи описание на вида на апаратурата, ясно обозначение на мястото и отговорника за нейното ползване в съответната Катедра на АУ, както и начина за достъп във връзка с устойчивото и използване.
* Със средствата по договорите за финансиране на проекти за научната дейност не се финансират разходи за дейности, които не са свързани с проекта, а именно: закупуване на обзавеждане, битови уреди, телефонни апарати и други подобни; закупуване на работно облекло; абонамент на вестници и неспециализирани списания; заплащане на такси за участие в курсове за квалификация, компютърна грамотност, езикова подготовка и др.; допълнително заплащане на телефони и ремонт на помещения (с изключение на инфраструктурни проекти).
* Ръководителите на проектите са задължени при разпределение на средствата по проекта, да се предвидят средства за публикационна дейност. В съответствие с изискванията на чл. 2, ал. 2 от Наредба № 3 от 27.11.2015 г. (Приложение 1) в договорите на започващите през 2023 г. проекти и в допълнителните споразумения по текущите договори се включва изискването за минимална публикационна активност.
* В рамките на тригодишния период на изпълнение на всеки проект трябва да бъдат подготвени и дадени за печат не по-малко от 3 научни публикации, реферирани във вторични литературни източници (Scopus, Web of Science, Google Scholar, CABI, EBSCO, AGRIS и др.), поне 1 от които е в списание с импакт фактор или импакт ранг. При проекти с продължителност 2 години се изискват 2 научни публикации, поне 1 от които в  списание с импакт фактор или импакт ранг. Крайният срок за представяне на копие от излезлите от печат публикации е една година след завършване на проекта. Във всички публикации задължително да се изказва благодарност на „Центъра за научни изследвания, трансфер на технологии и защита на интелектуалната собственост“ към АУ.
* При неизпълнение на поетите ангажименти, проекти с участието на неизправните преподаватели няма да бъдат финансирани през следващите 3 години.
* При непредставяне на годишен отчет, средствата за текущата финансова година трябва да се възстановят в сметката на ЦНИТТЗИС.
* След приключване на проекта, неизразходваните остатъчни средства ще се прехвърлят в общия фонд на ЦНИТТЗИС, за финансиране на нови проекти.

1. **Утвърдени активности и финансиране на други дейности, свързани с научната и художествено-творческа дейност през 2024 г.**
2. **Подкрепа на докторски програми**. В конкурса могат да участват докторанти от научните специалности „Природни и технически науки” и „Обществени науки”. Финансирането е в рамките до 1000 лева на година за докторантите от научна област „Природни и технически науки” и до 500 лева за докторантите от научна област „Обществени науки”, като средствата да бъдат използвани в съответствие с финансовия план на проектното предложение. Задочните докторанти по горе описаните научни области ще бъдат финансирани с половината от сумата предвидена за редовните докторанти.
3. **Допълнителна финансова подкрепа към текущи научни проекти, финансирани от национални или международни научни организации**. Те могат да бъдат финансирани до 30% от отпуснатата субсидия съгласно Наредба № 3 от 27.11.2015 г. ( ДВ, бр. 94 от 04.12.2015 г., в сила от 04.12.2015 г.).
4. **Подкрепа на публикационната дейност (тема 17-12**). Общия размер на средствата по тази дейност за 2024 г. е **25 000 лв**. Те могат да бъдат използвани за финансова подкрепа само на публикации в списания и материали от международни конференции с импакт-фактор или импакт-ранг. Подкрепата за публикационната дейност е ограничена до **два пъти годишно** на преподавател.

* Необходимостта от подкрепа се заявява с доклад до Председателя на Управителния съвет на ЦНИТТЗИС и Организационния секретар на ЦНИТТЗИС (вижте формите на Доклади до УС и Председателя на УС в документите по-долу). Докладът трябва задължително да бъде придружен с документ, удостоверяващ, че публикацията е приета за публикуване от организационния комитет на научния форум. Техническият секретар на ЦНИТТЗИС води архив с входираните доклади. УС на ЦНИТТЗИС приема или отхвърля докладите от кандидатите и ги насочва за финансиране.
* Съгласно решение на УС на ЦНИТТЗИС от Юни 2020 г. размерът на финансирането е, както следва:
* такса за участие и/или разходи, свързани с командировка на преподавател от АУ за участие в конференции, симпозиуми и други важни научни форуми с устен доклад или постерна презентация, материалите от които се реферират в Scopus и/или WEB of Science (с предимство се ползват тези в квартил 1 и 2) е до 1500 лева.
* такса за публикуване на публикации в списания, реферирани от WEB of Science и/или Scopus, съгласно с таксите на съответното списание, като с предимство се ползват публикации в списания в Квартил 1 и 2 и се финансират до 1300 лева, или в други списания с по нисък импакт-ранг или импакт-фактор до 600 лева, но само когато авторът изрично декларира в докладите до председателя на УС, че не може да използва други източници на финансиране.
* таксите за публикуване на публикации се одобряват от УС на ЦНИТТЗИС, а за участие в симпозиума „Agriculture for Life, Life for Agriculture“ в Букурещ, Румъния се финансират само след доказване, че искането е за една статия от един водещ автор и изрично аргументиране, че водещият автор и научния колектив нямат възможност за финансиране на тази публикация от текущ научен или друг проект или програма.
* по решение на УС на ЦНИТТЗИС, след констатиране на изчерпване на средствата в приетия в началото на годината бюджет по тема 17-12, този бюджет може да се увеличи, след доклад от отговорния счетоводител на ЦНИТТЗИС за наличие на неразпределени средства, като с предимство ще се ползват публикации в списания в Квартил 1 и 2.

1. **Прояви, свързани със спортна и художествено-творческа дейност и студентско научно творчество\*.** За подкрепа и реализация на тези дейсности се предвижда провеждането на конкурси в 3 направления с финансиране, посочено в таблицата.

|  |  |
| --- | --- |
| Конкурси: | Сума за 2024 г. |
| Студентско научно творчество /допълнително разглеждане/ | 3 000 лв. |
| Художествено творческа дейност | 3 000 лв. |
| Спортна дейност | 4 000 лв. |

*\*Проявите и/или резултатите от тях е препоръчително да бъдат документирани чрез видео- или снимков материали, с цел популяризиране.*

1. **Стимулиране на включването на студенти в студентски г**рупи за научни изследвания (СГНИ) за изпълнение на научно-изследователски, иновационни и внедрителски дейности, съобразно спецификата на научните направления на АУ. Общия размер на средствата по тази дейност за 2024 г. е **4 000 лв**.
2. **Финансиране на индивидуален и университетски членски внос в професионални организации (Acta Horticulture и др.)**

\*Списък на списанията с импакт-ранг е показан в сайта: <http://www.scimagojr.com/index.php>;

\*\*Списък на списанията с импакт фактор е показан в сайта: <http://www.citefactor.org/journal-impact-factor-list-2015.html>.

Списък с част от съмнителните списания с фалшифицирана информация, в които не трябва да се публикува, е показан в сайта <http://scholarlyoa.com>).

УС на ЦНИ единодушно **РЕШИ:**  **Приема така представената система за публикуване на сайта на Университета.**

**По точка 3. Разглеждане напредъка и публикационната дейност на списание „Аграрни науки“ на АУ.**

Изказване направиха проф. Ан. Василев и д-р П. Георгиева. Обсъдиха се бъдещите действия по подобряване на онлайн страницата на списанието и неговите функционалности, както и кандидатстването за включване в репозитора на базата-дани Web of Science.

**По точка 4. Текущи.**

УС на ЦНИ единодушно **РЕШИ:**

**1. Приема да бъдат прехвърлени остатъчните средства от проект 02-21 и с тях да се заплати такса за конференция в размер на 300 евро и такса за членство в ISHS.**

**2. Приема да финансира по проект 17-12 докладите за заплащане на такса участие на проф. Хр. Кирчев, проф. Св. Костадинова, доц. М. Янев, доц. М. Димова, доц. Пл. Зоровски, гл. ас. Нели Керанова и доц. Ваня Георгиева.**

**3. Приема да одобри доклада от доц. Н. Нешев за използване /прехвърляне/ на остатъчните средства на приключил проект № 02-21 (и с тези средства, които са разпределени по пера да бъде заплатена) за заплащане на такса за членство от 95 евро и такса конференция в размер на 300 евро.**

Към точка **Текущи.**

УС на ЦНИ **РЕШИ**: **да замрази проекта на доц. М. Лачева и да не взима становище.**

Към точка **Текущи**

УС на ЦНИ **РЕШИ**:

1. **Ръководеният от доц. Ст. Филипов колектив да изготви и входира предпожение за нов 2-годишен инфраструктурен проект, в който да са включени и научни задачи. Проектът ще бъде разгледан от УС на ЦНИТТЗИС след уточняване на субсидията за 2024 г.**
2. **Проект 07-21 „Нови подходи за устойчиво използване и опазване на някои диви видове от сем. Fabaceaе в района на Природен Парк Странджа и техния биологичен потенциал, интегриран в земеделието“ с ръководитл проф. Тахсин да бъде финансиран за една година по целесъобразност с цел завършване на изследванията.**

След приключване на дневния ред, заседанието бе закрито.

**Председател на УС на ЦНИ:**

**/проф. д-р В. Попов/**

**Организационен секретар:**

**/проф. д-р А.Василев/**